CELEX: 62012CN0202
Language: el
Date: 2012-04-30 00:00:00
Title: Υπόθεση C-202/12: Αίτηση για την έκδοση προδικαστικής αποφάσεως, την οποία υπέβαλε το Gerechtshof te ’s-Gravenhage (Κάτω Χώρες) στις 30 Απριλίου 2012 — Innoweb BV κατά Wegener ICT Media BV και Wegener Mediaventions BV

11.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 243/2
            
         Αίτηση για την έκδοση προδικαστικής αποφάσεως, την οποία υπέβαλε το Gerechtshof te ’s-Gravenhage (Κάτω Χώρες) στις 30 Απριλίου 2012 — Innoweb BV κατά Wegener ICT Media BV και Wegener Mediaventions BV
   (Υπόθεση C-202/12)
   2012/C 243/03
   Γλώσσα διαδικασίας: η ολλανδική
   
      Αιτούν δικαστήριο
   
   Gerechtshof te ’s-Gravenhage
   
      Διάδικοι στην υπόθεση της κύριας δίκης
   
   Εφεσείουσα: Innoweb BV
   Εφεσίβλητες: 
   
                
            
            
               Wegener ICT Media BV
            
         
                
            
            
               Wegener Mediaventions BV
            
         
      Προδικαστικά ερωτήματα
   
   
               1)
            
            
               Έχει το άρθρο 7, παράγραφος 1, της οδηγίας (1) την έννοια ότι πρόκειται για επαναχρησιμοποίηση (διάθεση) του συνόλου ή ουσιώδους μέρους, αξιολογούμενου ποιοτικά ή ποσοτικά, του περιεχομένου βάσεως δεδομένων η οποία προσφέρεται μέσω ιστοτόπου από τρίτον όταν ο εν λόγω τρίτος παρέχει στο κοινό τη δυνατότητα, μέσω θεματικής μετα-μηχανής αναζητήσεως, να προβεί σε «πραγματικό χρόνο» σε έρευνες στο σύνολο ή ουσιώδες μέρος του περιεχομένου βάσεως δεδομένων, εκτελώντας την εντολή αναζητήσεως ενός χρήστη «μεταφρασμένη» στον μηχανισμό αναζητήσεως του ιστοτόπου ο οποίος διαθέτει τη βάση δεδομένων;
            
         
               2)
            
            
               Αν όχι, είναι η απάντηση διαφορετική όταν ο εν λόγω τρίτος μετά τη λήψη των αποτελεσμάτων της εντολής αναζητήσεως αποστέλλει σε κάθε χρήστη ένα πολύ μικρό μέρος του περιεχομένου της βάσεως δεδομένων ή το εμφανίζει στον δικό του ιστότοπο και με τη μορφοποίηση του δικού του ιστοτόπου;
            
         
               3)
            
            
               Έχει σημασία για την απάντηση στα ερωτήματα 1 και 2 το γεγονός ότι ο εν λόγω τρίτος προβαίνει επί μονίμου βάσεως στις ενέργειες αυτές και ότι ημερησίως εκτελεί «μεταφρασμένες» μέσω της μηχανής του αναζητήσεως συνολικά 100 000 εντολές αναζητήσεως και θέτει κατά τον προαναφερθέντα τρόπο τα ληφθέντα αποτελέσματα στη διάθεση των διαφόρων χρηστών;
            
         
               4)
            
            
               Έχει το άρθρο 7, παράγραφος 5, της οδηγίας την έννοια ότι δεν επιτρέπεται η επανειλημμένη και συστηματική επαναχρησιμοποίηση επουσιωδών μερών του περιεχομένου της βάσεως δεδομένων η οποία επαναχρησιμοποίηση έρχεται σε σύγκρουση με την κανονική εκμετάλλευση ή θίγει με αδικαιολόγητο τρόπο τα νόμιμα συμφέροντα του κατασκευαστή της βάσεως δεδομένων, ή είναι αρκετό να πρόκειται για επανειλημμένη ή συστηματική επαναχρησιμοποίηση;
            
         
               5)
            
            
               Αν απαιτείται να πρόκειται για επανειλημμένη και συστηματική επαναχρησιμοποίηση:
               
                           α)
                        
                        
                           ποια είναι η έννοια του όρου συστηματική;
                        
                     
                           β)
                        
                        
                           πρόκειται για συστηματική επαναχρησιμοποίηση όταν η επαναχρησιμοποίηση γίνεται μέσω αυτοματοποιημένου συστήματος;
                        
                     
                           γ)
                        
                        
                           έχει σημασία το ότι εν προκειμένω γίνεται χρήση θεματικής μετα-μηχανής αναζητήσεως κατά τον τρόπο που προαναφέρθηκε;
                        
                     
         
               6)
            
            
               Έχει το άρθρο 7, παράγραφος 5, της οδηγίας την έννοια ότι η απαγόρευση που περιέχεται σε αυτό δεν έχει εφαρμογή όταν, επανειλημμένως, για κάθε εντολή αναζητήσεως τίθενται από τρίτον στη διάθεση των επί μέρους χρηστών μιας μετα-μηχανής του εν λόγω τρίτου μόνον επουσιώδη μέρη του περιεχομένου της βάσεως δεδομένων;
            
         
               7)
            
            
               Αν ναι, ισχύει το ίδιο και όταν το σωρευτικό αποτέλεσμα της επανειλημμένης επαναχρησιμοποιήσεως των επουσιωδών αυτών μερών είναι να τίθεται στη διάθεση των επί μέρους χρηστών στο σύνολό τους ένα ουσιώδες μέρος του περιεχομένου της βάσεως δεδομένων;
            
         
               8)
            
            
               Έχει το άρθρο 7, παράγραφος 5, της οδηγίας την έννοια ότι, στην περίπτωση που πρόκειται για πράξεις για τις οποίες δεν έχει δοθεί άδεια και οι οποίες έχουν ως συνέπεια να τίθεται, λόγω του σωρευτικού αποτελέσματος της επαναχρησιμοποιήσεως, το σύνολο ή ουσιώδες μέρος του περιεχομένου της προστατευόμενης βάσεως δεδομένων στη διάθεση του κοινού, πληρούνται οι προϋποθέσεις του άρθρου αυτού ή πρέπει επιπλέον να προβληθεί και να αποδειχθεί ότι οι εν λόγω πράξεις έρχονται σε σύγκρουση με την κανονική εκμετάλλευση της βάσεως δεδομένων ή ότι θίγουν με αδικαιολόγητο τρόπο τα νόμιμα συμφέροντα του κατασκευαστή της βάσεως δεδομένων;
            
         
               9)
            
            
               Πρέπει να τεκμαίρεται ότι επήλθε σοβαρή ζημία στην επένδυση του κατασκευαστή της βάσεως δεδομένων όταν πρόκειται για τις προαναφερθείσες πράξεις;
            
         
      (1)  Οδηγία 96/9/ΕΟΚ του Ευρωπαϊκού Κοινοβουλίου και του Συμβουλίου, της 11ης Μαρτίου 1996, σχετικά με τη νομική προστασία των βάσεων δεδομένων (ΕΕ L 77, σ. 20).